อภิวัฒน์ ควงคู่ อนุภาพ ฉลองโพเดียมส่งท้าย เอเชีย โรด เรซซิ่ง
แสตมป์ อภิวัฒน์ วงศ์ธนานนท์ ดาวบิดไทยจากยามาฮ่า ไทยแลนด์ เรซซิ่งทีม โชว์ฟอร์มระดับโลก บิดนำม้วนเดียวจบคว้าแชมป์ ซูเปอร์สปอร์ต 600 ซี.ซี. 2 เรซติดต่อกัน ขณะ ตี อนุภาพ ซามูล จากยามาฮ่า ไทยแลนด์ เรซซิ่งทีม คว้าอันดับ 2 เอเชีย โปรดักชั่น 250 ซี.ซี. ฉลองโพเดียมส่งท้ายศึก เอเชีย โรด เรซซิ่ง แชมเปียนชิพ 2017 สนามสุดท้าย ที่ จ.บุรีรัมย์,วันที่ 3 ธ.ค. 60 การแข่งขันรถจักรยานยนต์ทางเรียบชิงแชมป์เอเชีย รายการ เอเชีย โรด เรซซิ่ง แชมเปียนชิพ 2017 สนามสุดท้าย มีคิวดวลความเร็วระหว่างวันที่ 1-3 ธันวาคมนี้ ที่สนามช้าง อินเตอร์เนชั่นแนล เซอร์กิต จ.บุรีรัมย์ ระยะทางต่อรอบ 4.554 กิโลเมตร โดยเมื่อวันอาทิตย์ที่ 3 ธันวาคมที่ผ่านมา เป็นการชิงชัยเรซที่ 2 ของรุ่นไฮไลต์อย่าง ซูเปอร์สปอร์ต 600 ซี.ซี. แข่งขันทั้งสิ้น 18 รอบสนาม,ผลการแข่งขันปรากฏว่า อภิวัฒน์ ที่ออกตัวจากโพล ทะยานขึ้นนำได้อย่างรวดเร็ว ก่อนบิดนำม้วนเดียวจบเข้าป้ายเป็นคันแรก คว้าแชมป์ไปครองได้อย่างยิ่งใหญ่ ด้วยเวลา 29 นาที 53.158 วินาที โดยนับเป็นการคว้าแชมป์โฮมเรซในรุ่น ซูเปอร์ปอร์ต 600 ซี.ซี. 2 เรซติดต่อกัน ทิ้งห่าง แอนโธนี เวสต์ อดีตนักบิดโมโตจีพีชาวออสเตรเลียนจาก อาเคโนะ สปีด เรซซิ่ง อันดับ 2 ถึง 2.391 วินาที ทำเวลาได้ 29 นาที 53.158 วินาที ขณะที่อันดับ 3 เป็นของ อาซลัน ชาร์ อดีตนักบิดโมโตทูชาวมาเลเซียนจาก แมนวล เทค เควายที เรซซิ่ง ตามหลังแชมป์ 5.902 วินาที พร้อมกับคว้าแชมป์ประจำปีไปครองได้สำเร็จ,ส่วนนักบิดไทยอย่าง เฉลิมพล ผลไม้ จาก ยามาฮ่า ไทยแลนด์ เรซซิ่ง ทีม เข้าป้ายในอันดับ 4 ตามหลังแชมป์ 6.385 วินาที ตามด้วย ฐิติพงศ์ วโรกร จาก คาวาซากิ ไทยแลนด์ เรซซิ่ง ทีม ในอันดับ 5 ตามหลังแชมป์ 6.498 วินาที และ เดชา ไกรศาสตร์ จาก ยามาฮ่า ไทยแลนด์ เรซซิ่ง ทีม ในอันดับ 6 ตามหลังแชมป์ 15.868 วินาที ด้าน รัฐพงษ์ วิไลโรจน์ จาก เอ.พี.ฮอนด้า เรซซิ่ง ไทยแลนด์ จบการแข่งขันอันดับ 11 ตามหลังแชมป์ 20.653 วินาที,โดยผลการแข่งขันในรุ่น เอเชีย โปรดักชั่น 250 ซี.ซี. ซึ่งดวลความเร็วทั้งสิ้น 10 รอบสนาม ปรากฏว่าแชมป์ตกเป็นของ โทโมโยชิ โคยาม่า อดีตนักบิดโมโตจีพีชาวญี่ปุ่นจาก รามา ฮอนด้า ด้วยเวลา 19 นาที 9.799 วินาที เฉือน อนุภาพ ซามูล ดาวรุ่งจาก ยามาฮ่า ไทยแลนด์ เรซซิ่ง ทีม หน้าเส้นชัยเพียง 0.040 วินาที เท่านั้น ส่วนอันดับ 3 เป็นของ เจอร์รี่ ซาลิม แชมป์ประจำปีชาวอินโดนีเซียนจาก แอสตร้า ฮอนด้า เรซซิ่ง ทีม ตามหลังแชมป์ 7.733 วินาที,ด้าน พีระพงศ์ หลุยบุญเป็ง และ พีระพงศ์ บุญเลิศ นักบิดไทยจาก ยามาฮ่า ไทยแลนด์ เรซซิ่ง ทีม ไล่บี้กับกลุ่มกลางอย่างสุดมัน คว้าอันดับ 4 และ 5 ตามลำดับ ตามหลังแชมป์คนละ 8.577 วินาที และ 8.661 วินาที เฉียดการขึ้นโพเดียมเพียงเล็กน้อยเท่านั้น,ขณะที่ วรพงศ์ มาลาหวล จาก เอ.พี.ฮอนด้า เรซซิ่ง ไทยแลนด์ ออกสตาร์ตจากกริดที่ 9 ทะยานขึ้นมาจบการแข่งขันในอันดับ 6 ขณะที่ มุกข์ลดา สารพืช ยอดนักบิดสาวไทย มีลุ้นโพเดียมตลอดการแข่งขัน ทว่าในรอบสุดท้ายโดนคู่แข่งเบียดในโค้งทำให้เสียจังหวะ ก่อนนำรถเข้าป้ายในอันดับ 8 เพียงพอที่จะคว้าแต้มส่งท้ายฤดูกาล 2017,สำหรับสนามช้าง อินเตอร์เนชั่นแนล เซอร์กิต จ.บุรีรัมย์ ประสบความสำเร็จอย่างยิ่งใหญ่ จากการเป็นเจ้าภาพจัดการแข่งขัน เอเชีย โรด เรซซิ่ง แชมเปี้ยนชิพ 2017 โดยได้รับความไว้วางใจให้เป็นสนามปิดท้ายฤดูกาล และจัดงานฉลองแชมป์ประจำปีอย่างต่อเนื่องเป็นเวลา 3 ปีติดต่อกัน.
อภิวัฒน์ วงศ์ธนานนท์ โชว์ฟอร์มระดับโลก บิดนำม้วนเดียวจบคว้าแชมป์ ซูเปอร์สปอร์ต 600 ซี.ซี. 2 เรซติดต่อกัน ขณะ อนุภาพ ซามูล คว้าอันดับ 2 เอเชีย โปรดักชั่น 250 ซี.ซี.เอเชีย โรด เรซซิ่ง แชมเปียนชิพ 2017 สนามสุดท้าย
เอเชีย โรด เรซซิ่ง แชมเปียนชิพ 2017,ช้าง อินเตอร์เนชั่นแนล เซอร์กิต,อภิวัฒน์ วงศ์ธนานนท์,อนุภาพ ซามูล,ยามาฮ่า ไทยแลนด์ เรซซิ่งทีม